CELEX: 62012CN0169
Language: fi
Date: 2012-04-10 00:00:00
Title: Asia C-169/12: Ennakkoratkaisupyyntö, jonka Naczelny Sąd Administracyjny (Puola) on esittänyt 10.4.2012 — TNT Express Worldwide (Poland) Sp. z o.o. v. Minister Finansów

14.7.2012   
            
            
               FI
            
            
               Euroopan unionin virallinen lehti
            
            
               C 209/2
            
         Ennakkoratkaisupyyntö, jonka Naczelny Sąd Administracyjny (Puola) on esittänyt 10.4.2012 — TNT Express Worldwide (Poland) Sp. z o.o. v. Minister Finansów
   (Asia C-169/12)
   2012/C 209/02
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Valittaja: TNT Express Worldwide (Poland) Sp. z o.o.
   
      Vastapuoli: Minister Finansów
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 66 artiklan a, b ja c alakohdan säännöksiä tulkittava siten, että jos verovelvollinen laatii laskun sellaisen palvelun suorittamisesta, joka kuuluu jäsenvaltioille tässä valtiossa säädetyn toimivallan piiriin (poikkeus direktiivin 2006/112 63, 64 ja 65 artiklasta), niin direktiivin 2006/112 66 artiklan b alakohdan nojalla voidaan säätää, että verosaatava (verovelka) syntyy maksupäivänä mutta kuitenkin viimeistään 30 päivän kuluttua palvelun suorittamisesta?
            
         
               2)
            
            
               Onko direktiivin 2006/112 66 artiklan a ja b alakohdan säännöksiä tulkittava siten, että ne ovat esteenä tavaroista ja palveluista kannettavasta verosta 11.3.2004 annetun lain (ustawa o podatku od towarów i usług; Dz. U., nro 54, järjestysnumero 535; sellaisena kuin se on muutettuna) 19 §:n 13 momentin 2 kohdan a ja b alakohdan kansallisille säännöksille, joiden mukaan verovelan syntymishetki (tapahtuma, jonka toteutumishetkellä verosaatava syntyy tiettyjen liiketoimien osalta) on kuljetus- ja huolintapalvelujen osalta maksun tai sen osan vastaanottamishetki mutta kuitenkin viimeistään 30. päivä tämän palvelun suorittamisen jälkeen myös siinä tapauksessa, että palvelun ostajaa varten on laadittu ja hänelle on toimitettu seitsemän päivän kuluessa tämän palvelun suorittamisesta lasku, jossa ilmoitettu maksun eräpäivä on tätä myöhempi, kun taas palvelun ostajalla on oikeus aikaisemmassa vaihdannan vaiheessa maksetun veron vähentämiseen ajanjaksona, jona hän on saanut laskun, siitä riippumatta, onko hän maksanut sen vai ei?
            
         
      (1)  EUVL L 347, s. 1.